В Община Полски Тръмбеш гостува румънска делегация водена от Областният управител на Област Кълъраш Василе Илиуца. Гостите пристигнаха за провеждане на работна среща по повод на стратиране на дейностите по Проект **„Управление на риска и защита от наводнения в трансграничните региони Калараш и Полски Тръмбеш ",** финансиран по програма INTEREG V-A Румъния - България 2014-2020 г. Обща стойност на проекта 3 853 151 евро. Предвидени средства за Община Полски Тръмбеш – 1 112 701евро. Партньор на Община Полски Тръмбеш в изпълнението на проекта е Област Кълъраш – Румъния. Водещ партньор и управлението на проекта е Община Полски Тръмбеш.

Проектът е свързан със справянето с извънредни ситуации, главно наводнения, всички видове природни бедствия и бедствия причинени от човека.

Като дейност от изпълнението на проекта за Община Полски Тръмбеш е предвидено реализацията на проект: ”Ремонтно възстановителни работи за подобряване проводимостта на речното легло на р.Елийска през гр.Полски Тръмбеш”.

 Проекта предвижда изграждане на съоръжения за регулиране на оттока и защита от вредното въздействие на водите. Предвидените дейности са в участък с дължина 1250м. Предвидените дейности са разделени в шест участъка.